Downloaded from YTS.MX
Official YIFY movies site: YTS.MX
For 2.200 år siden erobrede den første kejser, Qin Shi Huangdi,
alle seks kinesiske kongeriger for første gang i historien
for at skabe Kina.
For at beskytte sit imperium byggede han den første kinesiske mur
og bestilte den mest spektakulære grav, verden nogensinde har set,
der skulle bygges til hans liv efter døden.
Men efter hans død kollapsede Qin-dynastiet i kaos og borgerkrig,
og stedet for hans storslåede grav forsvandt fra historien.
Jeg husker varmen.
SHAANXI-PROVINSEN, KINA
Nogle landmænd fandt noget ukendt, da de udgravede en brønd.
De bad mig tage til Xi'an for at undersøge det.
Hvordan skrider det frem? Vend hver en sten.
Da jeg først så det, var jeg meget begejstret.
Men det var bare toppen af isbjerget.
Det er en stor keramikhær, som langsomt afdækkes i graven,
hvor den har ligget i mere end 2.000 år.
Det er fantastisk. Graven er på 50 kvadratkilometer
og indeholder stykker i tusindvis af terrakottakrigere.
De omkring 8.000 figurer, alle forskellige,
er fundet i landets første kejsers gravsted.
De kaldte verdens ottende vidunder.
TERRAKOTTAKRIGERNES MYSTERIUM
Jeg husker, da jeg som barn besøgte stedet
og så de 8.000 krigere for første gang.
QIN-HISTORIKER
Alle med unikke træk.
Det i sig selv er imponerende.
Otte tusinde krigere begravet med manden, der skabte Kina.
Det må være den vigtigste arkæologiske opdagelse nogensinde.
Men det mest fantastiske er,
at de 8.000 krigere vogter over noget meget vigtigere.
Den første kejsers mausoleum.
Det er et personligt begravelseskompleks.
Tres kvadratkilometer. På størrelse med Manhattan.
Det er forbløffende at tænke på, at det er bygget til én mand.
Da den første kejser af Qin døde,
blev han begravet under den enorme høj i hjertet af det hele.
Siden den overraskende opdagelse af krigerne for 50 år siden,
har arkæologer gjort utallige fund.
Men området er så enormt, at de er langt fra at afdække alt.
Kejserens mausoleum var en kopi af Qins hovedstad...
...med to enorme mure rundt om højen
og bygninger, der dækker millioner af kvadratmeter.
Der er så mange ting begravet her.
Alt, hvad vi finder, er så fremragende og levende.
Det er et meget unikt fund.
Vi har tjenere, der kunne tjene ham, akrobater, der kunne underholde ham.
Terrakottavogne, heste.
Det udgør i sidste ende en hel terrakottaverden
skabt til kejseren, som han kunne herske over for evigt.
Men hvordan kunne et dynasti, der kunne skabe noget så ekstraordinært,
falde så hurtigt?
For arkæologer er de første spor den tilstand, skattene blev fundet i.
CHEFARKÆOLOG
Folk tror vist,
at terrakottakrigerne bare stod der, da vi udgravede stedet.
Men sådan var det ikke.
Alle terrakottakrigerne var i små stykker.
Ingen overlevede.
Janice er en del af en ny gruppe arkæologer,
retsmedicinere
og konservatorer,
på det, der er blevet et af de største arkæologiske steder i verden.
Sammen forsøger de at finde ud af, hvad der præcis skete med krigerne.
Hånden er blottet.
Hovedet burde være her.
Men vær forsigtig på den del.
Overfladen har mange folder.
UDGRAVNINGSLEDER
Så vi kan bevare lidt farve.
Det er så fascinerende,
for man kan se, at de har forskellige personligheder.
Den her er god.
Med hvert ansigt møder man en ny person fra Qin-dynastiet.
Han smiler.
Konservatorerne arbejder på, at kejserens hær sættes sammen
en kriger i naturlig størrelse ad gangen.
Syv, otte, ni, ti, 11.
KONSERVATORCHEF
Vi har 36 store stykker.
Inkluderer vi stykker af rustning og neglene,
er det næsten 400 stykker af én kriger.
Det er mange stykker.
Jeg er som en slags relikvielæge,
der behandler og genopliver dem.
Den her kriger er overordnet set komplet.
Kun fodstykket mangler.
Når vi får det, kan vi begynde at genoprette ham.
Det ultimative mål er at få ham op at stå
og få ham tilbage til sin hær.
En enkelt statue kan tage op til tre år at sætte sammen igen.
Krigerne var intakte, da de blev begravet.
Men på et tidspunkt i tidens gang er hver og én af dem blevet smadret.
Det er et af de største mysterier, det viser os, hvorfor Qin-dynastiet faldt.
Hvad skete der?
Det prøver arkæologerne at finde svaret på I krigernes grave
ved tekniske undersøgelse af alle beviser.
Der er mange teorier.
Gravrøvere, hærværk, naturligt kollaps.
Ingen ved det med sikkerhed.
Men vi ved, at noget stort er sket.
Man kan arbejde så dybt koncentreret, at man glemmer alt.
Vores øjne søger
og prøver at finde forskelle med andre, vi har set før.
Jorden ser våd ud. Den er farvet.
Det er rødt brændt jord.
- Brændt jord? - Ja.
Og trækul.
Den er brændt.
Når ilden var meget stærk og brændte meget længe, blev jorden rød.
Stykkerne brækkede af under et kollaps.
Men det her var menneskeskabt.
Terrakottakrigerne blev brændt i en brand.
Hvem startede branden?
Det er spørgsmålet.
Det er mere end bare et ældgammelt verdensvidunder.
Det er på en måde også et kæmpe gerningssted.
Indtil graven og krigerne blev fundet,
stammede næsten al viden om Qin-dynastiet
fra ét historisk værk.
En respekteret 2.000 år gammel tekst kendt som Shiji.
Shiji er Kinas første store historiebog.
Hovedforfatteren er Sima Qian.
QIN-HISTORIKER
Den indeholder en detaljeret beretning om den første kejsers liv og død.
Efter 26 år ved magten forenede den første kejser alle under himlen.
Shiji fortæller historien om den første kejser, en kriger fra Qin.
Kejseren erobrede seks kongeriger,
og for første gang i historien forenede han Kina under sin totale kontrol.
Han gav Kina sit navn.
KINA
Med det mægtige dynasti, bestemt til 10.000 generationer,
varede i følge teksten blot i 15 år, før det kollapsede.
Det særlige ved Shiji er den måde, den er skrevet på.
Den kombinerer historie og episk drama.
Nogle begivenheder er vi skeptiske om.
Ingen andre fund bakker påstandene op.
Det store spørgsmål er: Hvor meget af det er sandt?
Så derfor er udgravningen spændende.
For første gang i 2.000 år
kan vi undersøge, om Sima Qians tekster er korrekte.
UDGRAVNINGSLEDER, ØSTPORTEN
Lad os måle længden og bredden.
På den østlige side af stedet
har arkæologer afdækket fundamentet af en monumental port,
som de tror, engang var mausoleets hovedindgang.
- Længde? - Hundrede.
Bredden er 95.
- Femoghalvfems? - Ja.
- Og hullet? - 10,6.
Det er den bredeste port nogensinde fundet i Kina.
Efter han havde udråbt sig til kejser, fik han konstant udvidet området.
Det var et nationalt projekt. Hele imperiet fokuserede på én ting.
ARBEJDERLANDSBY ÉT ÅR FØR KEJSERENS DØD
Arbejdet på den første kejsers grav begyndte, da han var 13 år gammel.
Forsigtig.
Løft den.
Da han havde erobret hele Kina,
beordrede han de enorme ressourcer,
der skulle til for at bygge verdens største gravkompleks.
I opbevaringsboksene undersøger Janice beviser
på brutaliteten begået mod gravens tvangsarbejdere.
Fra de materielle rester kan vi se, hvor hårdt det var i de tider for folk,
der arbejdede på at bygge mausoleumskomplekset.
Det er relativt stort.
Det er ikke til benene, så det var til et menneskes hals.
Da den første kejser forenede imperiet,
blev mere end 700.000 fanger udsendt for at bygge hans mausoleum ved Mount Li.
Den første kejser tvangsmobiliserede folk.
Videre!
Han dømte så mange som muligt.
Hurtigere!
Videre!
Og gjorde dem til en del af arbejdsstyrken på hans projekter.
Qins lov er meget detaljeret og også meget hård.
Blev man forbundet med en kriminel, blev man også selv dømt.
Var man så uheldig, havde man en meget brutal fremtid i møde.
Vi finder mange af den slags jernlænker i mausoleumskomplekset.
I Shiji nævner Sima Qian en stor mængde dømte,
men også nogle andre folk med status eller håndværkere.
Men her kan vi især se, at mange dømte var involveret,
og mange led.
Hvad kigger du på? Fremad!
Har du bundet det godt?
Værksteder i nærliggende byer
blev formet til en massiv terrakotta-produktionslinje
med håndværkere fra hele imperiet.
Øjenbrynet kan være lidt højere. Øjet er det vigtigste.
Det er første gang håndværkere fra alle syv kinesiske stater
blev samlet for at arbejde på et enkelt projekt.
Og resultatet er, at der blev skabt noget, som ingen havde set før.
Vær opmærksom på området over munden.
At en civilisation producerede noget så detaljeret
i det omfang for over 2.200 år siden,
viser en bemærkelsesværdig grad af fortræffelighed.
Jeg har været konservator i 25 år.
Det er sjældent at se én kriger med farven intakt.
Det er en krigers hoved, som vi for nylig har udgravet.
Den tilhører en højtstående officer.
Da krigerne blev skabt, havde de alle farve.
Men fordi de har været begravet i over 2.000 år,
og på grund af jordens bevægelse,
falder farverne på overfladen normalt af, når de udgraves.
Men det her stykke blev begravet i allernederst,
så det overlevede.
Når jeg ser dem i øjnene og ser deres ansigtsudtryk,
virker de levende.
De er en inkarnation af Qin-folket og er et indbegreb af Qin-hæren.
Jeg tror, de realistiske ansigter var baseret på rigtige mennesker
fra hele datidens Kina.
Og idéen kom nok fra kejseren selv.
For det er en meget stærk grafisk fremstilling af hans bedrifter.
Et fantastisk symbol på foreningen af forskellige etniske folk.
Af det første forenede imperium.
Havde vi ikke haft den første kejser,
er det muligt, at Kina stadig havde været splittet
mellem forskellige stater, som det delte Europa i dag.
Vi bør ser på krigerne
i sammenhæng med verdenshistorien,
fordi man kan se, hvordan Kina har udviklet sig helt unikt.
Kejseren sparede ikke på noget og kunne ikke stoppes
i sine forberedelser af et efterliv.
Men han havde ikke forberedt en efterfølger på Jorden
og nægtede at udpege en tronfølger til kongeriget.
Faren ved at have for meget magt i én mands hånd
ville komme til at vende hele hans byggede Qin-verden på hovedet.
I Shiji kan vi læse,
at den første kejser blev syg, da han rejste gennem de østlige dele af imperiet.
I syvende måned nåede den første kejser Shaqiu.
Ingen vovede at nævne døden.
Ifølge historien i Shiji
var kejseren på sin skæbnesvangre sidste rejse
ledsaget af tre karakterer, der spillede en nøglerolle i Qin-dynastiets fremtid.
Li Si var kejserens højre hånd. Han var chefminister.
QINS CHEFMINISTER
Alt i imperiet skulle igennem ham.
Hurtigt.
Zhao Gao var fra en vanæret familie
og havde arbejdet sig op til at blive kejserens nærmeste tjener.
ØVERSTE EUNUK
Dig!
Find Si Li!
Dig!
Find Hu Hai!
Zhao Gao var vogteren af det kejserlige segl,
som kejseren krævede anvendt på alle sine kommandoer.
Og så var der den yngste af kejserens sønner, prins Hu Hai.
Fordi han var den yngste, stod Hu Hai ikke højt i tronfølgen.
Men han var den eneste søn, der var med på rejsen.
PRINS HU HAI KEJSERENS YNGSTE SØN
Lærer.
Kejseren er død.
Han efterlader kun dette til den ældste søn.
Det udpeger ham som tronfølger.
Leveres dette brev,
udnævnes han som kejser.
Så står du uden noget.
Hvad skal vi gøre ved det?
Det er vel indlysende!
Har vores far udstedt ordrer, hvad kan vi som loyale undersåtter så gøre?
Chefministeren kan destruere brevet,
og du kan fremlægge dit eget værdige krav.
Aldrig i livet.
Beslutningen om, hvem der skal tage kontrollen over imperiet
ligger hos dig, mig og chefministeren alene.
Hvordan kan jeg rådføre mig med chefministeren om sådan en sag?
Lad mig tale med ham på dine vegne.
Da han havde overbevist prinsen,
overtalte Zhao Gao også chefministeren til at slutte sig til sammensværgelsen.
Sammen destruerede de kejserens brev,
som navngav Hu Hais ældste bror som kejserens efterfølger,
og erstattede det med et falsk brev,
hvori der stod, at den retmæssige tronfølger havde skuffet sin far,
og at han kun med sit øjeblikkelige selvmord kunne gøre det godt igen.
Det er gjort.
Vi kan kun overgive os til skæbnen.
Kom her.
Hvis deres plan skulle lykkes,
måtte de sammensvorne holde kejserens død hemmeligt,
indtil deres brev trådte i kraft.
Stop.
Hurtigt!
Så liget af den mest magtfulde mand på planeten blev placeret i rejsevognen.
Hans lig blev transporteret rundt i den glohede kinesiske sommervarme,
indtil den retmæssige tronfølger blev narret af de sammensvorne.
Af sted!
Som tiden gik, blev den døde kejsers lig et problem.
Det krævede desperate tiltag.
Kejserens vogn begyndte at stinke i det varme vejr.
For at skjule lugten omringede de sammensvorne den med fisk.
Mod alle odds virkede brevet.
Den retmæssige tronfølger tog sit eget liv,
og de sammensvorne kunne vende tilbage til hovedstaden
for at bekendtgøre kejserens død
sammen med endnu et forfalsket brev, der udpegede Hu Hai som tronfølger.
Hu Hai blev indsat som den anden kejser.
Men de sammensvorne frygtede, at imperiet ikke ville underkaste sig.
Da de bekendtgjorde kejserens død, var de ifølge teksterne
alle til stede til forsamlingen.
Ni måneder efter blev den første kejser begravet på Mount Li.
Alle inden for de fire have tilbød hyldest.
Kejserens begravelse skulle have været kronen på værket
af det enorme gravkompleks, han havde brugt et liv på at bygge.
Men sammensværgelsen satte begivenheden i et andet lys.
I en prominent position hævdede Hu Hai sin ret til at reagere som den anden kejser.
Og han havde sine to sammensvornes støtte.
Hu Hais ældste brødre må have vidst, at det hele var et bedrag.
Hans pludselige forfremmelse over dem var ikke bare en fornærmelse.
Nu var de potentielle trusler til tronen.
Trusler, de ikke kunne lade leve.
Beviser på de rædsler, der udspillede sig efter begravelsen,
er blevet afsløret på stedet.
I det nordøstlige hjørne af mausoleets indre by,
er der omkring 100 små grave.
Vi har udgravet ti af dem.
En af gravene var blevet ødelagt.
Men i de andre ni fandt vi menneskeknogler.
Knoglerne var så blandede,
at vi ikke kunne skelne et lig fra et andet.
De var blevet parteret.
Vi fandt også perler i jorden.
Det var et meget uventet fund.
Nogle perler havde spor af at være blevet forgyldt.
Det var luksustilbehør, der ikke var opnåeligt for almindelige mennesker.
Baseret på dette fund tror vi, det var den første kejsers konkubiner.
De første, der mærkede vreden af det nye regime,
var de uheldige unge kvinder i det kejserlige harem.
De historiske tekster beretter ikke, hvorfor de var så udsatte.
Men i forbindelse med sammensværgelsen kan vi finde en mulig logisk forklaring.
Nogle af konkubinerne kan have været med på kejserens rejse, da han døde.
Måske blev de vidner til de mærkelige begivenheder ved kejserens død.
Måske mente Hu Hai, at konkubinerne vidste for meget.
Der er mange knogler her.
RETSANTROPOLOG
Kvinderne her er generelt slanke.
Og de var ikke ret høje.
De udvalgte kvinder mellem 150 cm og 160 cm.
Deres vægt blev også kontrolleret.
I Shiji står der, at kvinderne blev dømt til døden.
Men der står ikke, hvordan de døde.
Under begravelsen af den første kejser, gav den anden kejser en ordre.
For kvinderne i den tidligere herskers harem,
var det upassende, hvis dem uden sønner blev sendt et andet sted hen.
Alle blev beordret til at ledsage den døde kejser,
hvilket førte til mange kvinders død.
Tror du, det hul er en skade fra et hug? Eller noget andet?
Det ser ikke sådan ud. Det er ikke et rent snit.
Måske blev de dræbt og så parteret bagefter.
Eller også er de faktisk blevet hakket ihjel.
Hvis de brugte våben lavet af bronze eller jern, ville det give et rent snit.
Den skade blev forårsaget efter døden.
Det var ikke sådan, hun døde.
Blev de parteret efter døden,
ville det være gjort ved leddene, hvor det er nemmere at skære igennem,
især når nogen gør det som profession.
- De blev parteret. - Korrekt.
Men deres kroppe var hele, da de døde.
Vi ved stadig ikke, hvordan konkubinerne døde,
men de kvinder døde ikke af naturlige årsager.
Og hvordan de end blev dræbt, var det meget grusomt.
Brutaliteten udvist mod konkubinerne var kun begyndelsen.
Uhyggelige beviser på de sammensvornes næste træk
blev opdaget i et fjerntliggende hjørne af Yuan Zhongyi.
Under vores undersøgelser
fandt vi en masse gravhuller.
De begravede var tilsyneladende blevet myrdet og lemlæstet
i en ung alder.
I landsbyen Shangjiao,
fandt vi 17 små grave
og udgravede otte af dem.
Den yngste var kun 18 år gammel, og den ældste var 30.
Hvem dræbte dem så?
Det ved vi ikke.
Ligene blev identificeret ved et personligt segl fundet i graven.
Traditionen tro fik personer af høj status dem med i graven.
Vi tror, gravene tilhørte den første kejsers sønner og døtre.
PRINS JIANGLUS PALADS
Umiddelbart efter begravelsen
vendte de sammensvorne opmærksomheden mod hver af Hu Hais potentielle rivaler.
Prins Jianglu, du og dine brødre og søstre er anholdt.
På hvilket grundlag?
Forræderi mod tronen?
Det er en skandale!
Jeg vil se min bror.
Hans Majestæts ordrer var meget tydelige.
"Ingen løse ender."
De ægte rædsler var lige begyndt.
Loven var streng og straffene hårde.
Ligene hobede sig op på markedspladsen.
Jeg må se Hans Majestæt.
PRINS GAOS PALADS
Deres Højhed.
Hvad er nyt?
Alle Deres fars ministre er blevet udrenset.
De spilder ikke tiden.
Det værste er i vente.
I går på markedet i Xianyang
blev 12 af Deres brødre henrettet.
Og Deres søstre...
...blev flænset i stykker.
De må flygte, Deres Højhed. Rejs bort med Deres familie.
Deres Højhed.
Prins Gaos og hele den kongelige families problem var,
at der ikke var et sted at flygte hen.
Jeg er uskyldig.
Undgik man den offentlige henrettelse, fik man dog kun én udvej.
Jeg er uskyldig.
I slutningen af det første år af Hu Hais regeringstid,
var de fleste af hans brødre og søstre døde.
Et af mest betydningsfulde fund nogensinde på stedet
kan være nøglen til at bevise, at det ikke bare er en legende, men fakta.
Vest for stedet, tæt på kejserens gravhøj,
er en stor udgravning i gang.
En række store grave er blevet opdaget.
Man har aldrig prøvet at åbne dem før.
Det ville normalt være forbudt.
Men truslen om regnvandsskader har ført til en ekstraordinær beslutning.
At udgrave en af gravene.
Der har aldrig tidligere været mulighed for at udgrave graven.
Så det er den eneste mulighed.
UDGRAVNINGSLEDER
Jeg bliver så imponeret, hvad gang jeg går ned.
Graven var så præcist bygget.
Så dyb og stor!
De fleste gamle grave er blevet røvet,
så vi havde ikke meget håb for kistekammeret.
Det viste sig, det ikke var blevet røvet.
Vi var imponerede!
Kisten er meget forfalden, men gravejeren er der stadig.
Og masser af våben blev fundet, inklusive rustninger, armbrøster og sværd.
Det spændende ved graven er,
at det er en rigtig kriger fra Qin-dynastiet.
Vi har allerede fundet tusindvis af terrakottakrigere,
men vi havde ikke haft mulighed for at udgrave en rigtig Qin-kriger.
Og det er tæt på den første kejsers gravhøj.
Hvem var han?
Hvem end personen var,
var han tydeligvis meget vigtig og meget tæt på kejseren.
Kan vi finde frem til hans identitet,
ville det være afgørende i forståelsen af, hvad der skete efter kejserens død.
Janice er blevet hentet ind
for at undersøge de ekstraordinære artefakter fundet med kisten
for at se, om de kan hjælpe med at afsløre mere om gravejerens identitet.
Det er en jadeskive. Der er en cirkel udenfor og en ramme.
Der er et tyndt mønster.
- Den ydre ring. - Ja. I midten.
Det er et geometrisk mønster.
Jadestykket var pynt på en skede.
Gravmaterialet i den første grav er virkelig fascinerende.
Nogle af genstandene har vi aldrig set før.
Som en guldkamel og en dansende figur.
Genstandene fortæller os,
at gravejeren måske havde kongelig status.
Den er fint dekoreret.
Det er ret eksotiske genstande,
der aldrig er fundet i mausoleumskomplekset før.
Spørgsmålet er, om vi kan se datoen.
Tag den ud og se.
Det er fra De Stridende Staters Periode.
Ja.
De kunne ikke støbes under Han-dynastiet, så den er fra før det.
Vi kalder de fundne mønter for Ban Liang.
Den slags mønter, størrelsen og karakteren,
er afgjort Qin-mønter fra det senere Qin.
Mønterne er klare beviser på,
at gravejeren var blandt de rigeste i Qin-samfundet,
og de daterer begravelsen til slutningen af Qin-dynastiet.
Hvor mange stykker har vi?
- 5.000 til 6.000. - 5-6.000 stykker?
Det er usædvanligt at finde 6.000 mønter i denne grav.
Det er en formue.
Lad os se på armbrøsten.
Den er mindre end dem fra udgravningen med terrakottakrigere.
Og den har et hylster.
Armbrøster med aftrækkerhuse var meget sjældne.
Denne type armbrøst-aftrækker er fra det sene Qin-dynasti.
Gravens tidsvindue er altså ret snævert.
Den er nok fra efter kejserens død til før Qin-dynastiets fald.
Det er tre til fire år.
Hvem kunne være blevet begravet med Qins første kejser i den periode?
Og hvorfor?
At indsnævre perioden reducerer listen af kandidater, der kunne være i graven.
Hvis den mystiske kriger blev begravet
mellem kejserens død og Qins fald,
er der kun en kort liste af kandidater.
Efter den første kejsers død endte det grimt for alle hans sønner.
Så jeg er stadig tilbøjelig til at tro, at denne grav
tilhører en højtstående adelsmand eller hærchef.
Hvis arkæologerne finder et personligt segl i kisten,
kan de hævet over enhver tvivl bevise gravejerens identitet.
Men kistens tilstand betyder, at det kan tage år.
Oprindeligt ville vi undersøge kisten på stedet.
Pas på træet.
Men der er en stor temperaturforskel mellem vinter og sommer.
Med guldstykker, jade og ædle metaller,
der udsættes for elementerne,
skal de handle hurtigt.
Renser vi den på stedet,
kan den drastiske forandring i temperatur og luftfugtighed
få stor indflydelse på de udgravede relikvier og rester.
Så vi vil pakke den ind først og tage den med indendørs til undersøgelse.
Se genstandene på søjlen der.
Vi skal beskytte dem med noget.
Planen er at pakke kisten sammen med en stor mængde omgivende jord
og løfte det hele ind i laboratoriet i ét stykke.
Den ekstreme vægt gør det risikabelt at trække kisten ud.
Intet tilsvarende har været forsøgt før.
Stålpladerne kan sættes i én efter én.
Vi kan operere herfra eller fra den anden side.
Det går an fra begge sider.
Vi må lægge spor i passagen.
Så bruge en kran med en kapacitet på 50 til 100 tons til at trække den op.
Problemet er, at der er ujævnt her, så den bliver svært at få på.
Det er en stor arkæologisk udfordring.
Vi skal nok løse alle problemer.
Tæt på kejserens gravhøj er Fu Jian kommet tættere på at opklare,
hvad der skete med de bygninger, der engang stod her.
Vi tror, der var et tårn her. Jeg vil vide, hvordan det blev ødelagt.
Det er min prioritet.
Hvis skaden mod krigerne også findes her, var det ikke bare et røveri.
Det ville pege i en helt anden retning.
Vi har lige fundet ødelagte fliser.
En af dem med tegn.
Det lader til at betyde "Shui." Det er "Zuo Shui."
Jeg tror, Zuo Shui var fabrikant i Qin-dynastiet.
Måske en del af tårnet.
I to af krigernes grave er der beviser på menneskeskabte skader.
Men intet beviser, at det blev gjort på samme tid.
Brandene i krigernes grave kunne være forårsaget af gamle gravrøvere.
Men hvis der på samme tid var brande her så tæt på graven,
er det et bevis på bevidst ødelæggelse.
Da den første kejser døde,
arbejdede fangerne stadig på at bygge den enorme høj over graven.
Men et år efter den første kejsers død,
udbrød der et stort oprør i den østlige del af imperiet,
hvilket ville få stor betydning for opførelsen af mausoleet.
Inden nogen vovede at fortælle kejseren, at der var et problem,
var situationen kommet ud af kontrol.
Rejs dig.
En oprørshær på 300.000 mænd var på vej mod hovedstaden.
Så tilkald styrker fra de nærliggende distrikter og dræb dem.
Deres Majestæt, banditterne er mange, og de er allerede tæt på.
Vi har ikke tid til at tilkalde styrker.
Siger du, vi er magtesløse imod dem?
Har du mistet mælet?
Der er mange dømte arbejdere på Mount Li.
Må jeg ydmygt foreslå, at de presses ind i Deres Majestæts tjeneste
og anvendes til et angreb.
Gør det med al hast.
Og forstyr mig ikke, før det er gjort.
Hans Kejserlige Majestæt beordrer alle mænd over 15 til at kæmpe.
Hvorfor skulle vi kæmpe? Hvad har krigen med os at gøre?
- Stilhed! - Vent!
Alle der kæmper for Hans Majestæt. vil få en benådning.
Hu Hais styrke af utrænede fanger
var meget langt fra den frygtede, veldisciplinerede hær,
med hvilken hans far erobrede Kina.
Lad os se, om der er en indskrift.
Janice undersøger rigtige våben
fundet i udgravningerne sammen med terrakottakrigerne.
Når vi ser genstande fra mausoleumskomplekset,
har de en stor historie bag sig.
Man kan se det lige her.
Indskriften er tydelig.
Terrakottakrigere var udstyret med en stor mængde bronzevåben.
Lanser eller hellebarder til infanteriet.
Armbrøster til bueskytterne.
Og på de forskellige våben, og hvordan de kombineres,
kan vi se den fleksible kamptaktik.
Der var en masse bueskytter eller armbrøstskytter foran militærformationen.
Og de affyrede pile mod fjenden, før de kom helt tæt på.
Og så trak armbrøstskytterne sig tilbage.
Infanteriet havde nærkamp med fjenden.
Så det var en særlig taktik i Qin-dynastiet.
- Gør klar til angreb. - Gør klar til angreb!
- Sluk brandene! - Sluk brandene!
Fremad.
Send hestene ud for at sprede dem.
Vi fælder dem, når de flygter.
Angrib!
En fangehær bevæbnet med graveredskaber
ville have været som slagtelam.
Vent!
Men som Qin-soldater fik de adgang til den gamle verdens fineste våben.
Og kommandører, der kun kendte sejr.
Hold jeres positioner!
Nu! Angrib!
Qin-våben og taktik gjorde forskellen.
Mod alle odds sejrede fangehæren.
Oprørerne blev stoppet, og deres anførere blev jaget.
Men en bølge af oprør var begyndt.
Og arbejdet på graven blev opgivet.
Efter de dømte rejste, nævnes kejserens gravkompleks ikke i teksterne længere.
Ingen ved, hvad der skete derefter.
Kæmpehøjen, bygget til at beskytte graven, har virket efter hensigten.
Der er ingen beviser på, at nogen har brudt ind.
Det gælder dog ikke resten af kejserens mausoleum.
Tegn på bevidst ødelæggelse bliver undersøgt af konservatorerne.
Endnu et Qin-mesterværk.
Akrobaten i overstørrelse stykkes sammen igen.
Tegnene på vold er tydelige.
KONSERVATORCHEF
Det er meget interessant.
Mærkerne viser, at den er blevet skåret og smadret.
Under udgravningen opdagede vi, at hele området var alvorligt beskadiget.
En undersøgelse af akrobatens grav afslørede en plet rød jord.
Branden, der ødelagde dem,
var så stærk, at den smeltede en bronzekedel i bunden af hullet
til en flad plade.
Under vores arkæologiske arbejde blev der opdaget udgravninger
på grund af det vigtige spor af rød og brændt jord,
herunder også udgravningen med henholdsvis bronzefugle og akrobaten.
Samler vi alle de dele og betragter dem som en helhed,
kunne en række mennesker have gjort det.
Ødelæggelserne ville have krævet hundredvis eller tusindvis af mennesker.
Men hvem gjorde det?
Ved Krigerens Grav
har Jiang Wenxiaos planer om at udtrække kisten fået grønt lys.
Herovre, professor Chen.
Men det bliver risikabelt,
så holdet vil først tage prøver af nogle af de blottede knogler.
- Det er ikke let at gå i dragten. - Vær forsigtig.
Prøverne kan også hjælpe med at fastslå krigerens alder.
Det er lige her. Lad os tage det her som en prøve.
En del af kraniet.
Kraniet var ikke helt.
Kun en lille del er bevaret.
Vi fandt også knogler i dårlig stand.
Det er toppen af lårbenet.
Her er hoftebenet.
Der er skinnebenet.
Hovedet er her. Kroppen på den side.
- Hovedet er mod syd. - Det er rigtigt.
Og fødderne peger mod nord.
Se øverste del af lårbenet.
Knoglen var ret tyk.
Det er højst sandsynlig en mand.
Lad os tage en prøve.
Vi tog en del af lårbenet.
Vi vil vide, om gravejeren var familiemedlem til den første kejser
eller en højtstående statsmand uden blodrelation.
Hvis den mystiske kriger var en højtstående embedsmand,
så må vi se på muligheden for, at han var en af de sammensvorne.
Efter to år med blodsudgydelser var Hu Hais imperium ved at smuldre.
Og som det skete, vendte de sammensvorne sig mod hinanden.
Chefministeren var den første, der døde.
Dømt til døden af kejseren efter at være blevet narret af Zhao Gao.
De fem straffe blev forberedt til Li Si.
Og han blev dømt til at blive skåret i to ved taljen.
Og da chefministeren var ryddet af vejen,
gik Zhao Gao efter selv at blive kejser.
Deres Majestæt, jeg vil informere Dem om, at Deres tid som kejser er forbi.
Skal jeg ikke længere være kejser, så sig til Zhao Gao,
at jeg ikke står i vejen for ham, hvis jeg bliver konge af et amt.
Zhao Gao indsætter snart en ny kejser.
Vi skal ikke bruge konger.
Så markis!
Dine dagdrømme er for længst forbi.
Så beder jeg ikke om andet end at leve stille som borgerlig.
Jeg har mine ordrer.
Og Deres Majestæt ved, at der ikke kan være løse ender.
Er teksterne korrekte,
kan vi være sikre på, at det ikke er kejser Hu Hai i den mystiske grav.
Han blev begravet uden ceremoni i en almindelig grav.
Men alle Zhao Gaos konspirationer viste sig at være et fejltrin.
Han valgte Hu Hais afløser, fordi han var nem at kontrollere.
Men den nye kejser havde sine egne idéer.
Jeg satte dig på tronen. Hvor vover du at lade mig vente?
Hvor vover du ikke at adlyde mine ordrer?
Hvor vover du?
Zhao Gao!
Så det første, han gjorde...
Hvor vover du?
...var at myrde Zhao Gao.
Det vides ikke, hvor han blev begravet.
Vores foreløbige evaluering antyder, at det er af hankøn.
Men vi vil gerne lave en dna-test for at finde ud af mere om ham.
Vi må tage meget små dele af knoglerne...
...og sende dem til testning.
Vi fandt også en tand.
Det var ejerens kindtand.
Man kan se tandens udvikling, og den har ingen emaljefejl.
Det viser, at de fik nok næring i løbet af livet.
Man kan ikke se tandben, så det burde være en ung person.
Personen er nok mellem 18 og 22.
Så det var en ung mand.
Beviserne på, at krigeren døde ungt, udelukker de sammensvorne.
De var for gamle.
Alderen gør det mere sandsynligt, at han måske var en prins.
Og oplysningerne i Shiji om særligt én prins,
kaster nyt lys over alt det, der blev fundet ved krigerens grav.
I konspirationens tidlige dage, da Hu Hai myrdede sine brødre og søstre,
traf en af dem, prins Gao, en dristig beslutning.
De må flygte, Deres Højhed. Rejs væk med Deres familie.
Prins Gao ville flygte.
Men han frygtede, at hans familie ville blive anholdt og udryddet,
så i stedet afleverede han et brev til den anden kejser.
Jeg skulle have fulgt med den tidligere kejser i døden, men gjorde det ikke.
Som søn har jeg været illoyal.
Som undersåt har jeg været illoyal.
Og en, der opfører sig illoyalt, vinder ingen berømmelse i denne verden.
Jeg vil følge den tidligere kejser i døden.
Mit eneste ønske er at blive begravet i mausoleet ved foden af Mount Li.
Jeg kan kun håbe, at kejseren vil vise mig nåde og opfylde mit ønske.
Jeg sender din anmodning videre til kejseren
og beder ham se på sagen, når det passer ham.
Prins Gao tilbød at begå selvmord
for at redde sin familie fra at lide samme skæbne som hans brødre og søstre.
Prins Gaos handling var heroisk og modig.
Og det er nok derfor, historien tiltrak Sima Qians opmærksomhed
og kom med i Shiji.
Sima Qian skriver også,
at Hu Hai var glad for at læse brevet fra prins Gao.
Og ikke kun ville han opfylde prins Gaos ønske,
men han gav ham også 100.000 bronzemønter til sin begravelse.
Hvis Shiji har ret, kan vi antage,
at prins Gao er begravet et sted omkring mausoleet.
Men indtil videre er hans grav ikke blevet identificeret.
Viser det sig, at den mystiske kriger er prins Gao, vil det være ganske fantastisk.
Gravejeren var ung,
så prins Gao er en mulighed.
Men vi kan ikke sige det med sikkerhed.
Vi er nødt til at fuldende vores arbejde i laboratoriet.
Det er sikkert. Sådan.
Vi må gøre det inden for en time.
Træk.
Hold igen. Stop!
Hjulene sidder fast.
Stålbanen er bøjet, men det skal nok gå.
Fortsæt.
Regner det udenfor?
Det regner!
Dæk den med plastikken.
Hold tilbage. Stop!
Jeg er rigtig glad.
Vi har gennemført et så stort projekt.
Vi håber, vi kan finde et segl eller lignende artefakter,
som kan bevise gravejerens identitet.
Vi har stor tiltro til det.
Sådan.
Alle de historier har cirkuleret i over 2.000 år,
Men de her fund
vil bevise, at alle de mennesker fandtes.
Som Zhao Gao og Hu Hai.
De var rigtige mennesker. Ikke karakterer i en historie.
Alle de mennesker eksisterede i historien.
Nu, 50 år efter opdagelsen af den første terrakottakriger,
er der blevet fundet afgørende beviser på systematisk ødelæggelse.
Se den røde jord.
Jeg tror, bygningen blev ødelagt af en brand, kort efter den blev bygget.
I Qin-mausoleet er der spor af brande.
Vi ved ikke, hvornår sporene er fra.
Men vi kan bekræfte, at skaden i krigergravene skete tidligt,
før træet blev nedbrudt.
Det er trækul.
Situationen var den samme i den østlige port.
Det er brændt ned.
Ja, præcis.
På de her bygninger fandt vi de samme spor af ild.
Så alle ødelæggelserne må være
fra samme periode i det sene Qin-dynasti.
Da Qins fald kom, udspillede det sig voldsomt,
ført an af en oprørsgeneral,
der førte sin hær til hovedstaden og halshuggede Hu Hais efterfølger.
Oprørshærene slagtede folk, og hovedstaden brændte i tre måneder.
Der er ingen skriftlige beviser på, at oprørshæren ødelagde mausoleet.
Men det var tæt på hovedstaden og ville have været et centralt mål.
Efter min mening kan plyndringen, ødelæggelsen og nedbrændingen af mausoleet
tilskrives denne oprørshær.
De havde styrken og magten, og de havde mulighed og tid.
Nogle af soldaterne kan have været fanger, der arbejdede på byggeriet.
De ville have husket, hvor ting lå begravet.
De er hernede!
Det var hævn.
Da alt var blevet afgjort,
faldt Qin-dynastiet, fordi det regerede uden menneskelighed eller retfærdighed.
Den grusomme måde, man i Qin mobiliserede og straffede befolkningen,
førte til ødelæggelsen af mausoleet.
Men den kunstneriske kreativitet udsprang ikke af denne grusomhed.
Den udsprang af fusionen mellem forskellige kulturelle elementer
fra forskellige dele af det, vi i dag kalder Kina.
Den første kejsers vision om et samlet Kina overlevede.
Den overlevede Qin-dynastiets fald.
Og den er stadig i live i dag.
Jeg tror, krigerne blev ødelagt
på grund af de barske forhold, de blev skabt under.
Men de viser os også, hvad mennesker var i stand til for 2.200 år siden.
Selv efter al den tid
er krigerne en påmindelse om den menneskelige ånds storhed.
Og de kan stadig tage pusten fra os.
Det er hans fodstykke.
Hele mit liv har været dedikeret til arkæologi.
Det er nu 48 eller 49 år.
At introducere verden for krigerne var en opgave, der faldt på vores skuldre.
Det var en ære for os.
Krigerne er mine kæreste venner.
At de vil blive elsket af mennesker i hele verden, gør mig meget glad.
Det var til tider svært,
men i den største modgang, finder vi den største glæde.
Som en smuk blomst fuld af transpiration...
...gav terrakottakrigerne os
den største lykke.
KUN 1200 AF DE 8000 TERRAKOTTAKRIGERE ER BLEVET SAMLET
FORSØGET PÅ AT IDENTIFICERE DEN MYSTISKE KRIGER FORTSÆTTER
Tekster af: Christian Vinther